KTMS ปลื้ม! ได้รับรองมาตรฐาน ISO 14064-1:2018 องค์กรลดก๊าซเรือนกระจก
KTMS ได้รับมอบผลการรับรองมาตรฐาน ISO 14064-1:2018 ขับเคลื่อนยุทธศาสตร์ลดก๊าซเรือนกระจกระดับองค์กร มุ่งสู่เศรษฐกิจสังคมคาร์บอนต่ำอย่างยั่งยืน
KTMS ได้รับมอบผลการรับรองมาตรฐาน ISO 14064-1:2018 ขับเคลื่อนยุทธศาสตร์ลดก๊าซเรือนกระจกระดับองค์กร มุ่งสู่เศรษฐกิจสังคมคาร์บอนต่ำอย่างยั่งยืน
15 พ.ค. 2566

นางสาวกาญจนา พงศ์พัฒนะเดชา ประธานเจ้าหน้าที่บริหาร บริษัทเคที เมดิคอล เซอร์วิส จำกัด (มหาชน)  หรือ KTMS ได้รับมอบผลการรับรองมาตรฐาน ISO 14064-1:2018 มาตรฐานการทวนสอบการวัดปริมาณ และการรายงานผลการปลดปล่อยและลดปริมาณก๊าซเรือนกระจกในระดับองค์กรมาตรฐาน จาก นายประวาลทอง ทองใหญ่ ณ อยุธยา ผู้จัดการฝ่ายรับรองระบบมาตรฐาน ในอนุภาคลุ่มแม่น้ำโขงบริษัท บูโรเวอริทัส เซอทิฟิเคชั่น (ประเทศไทย) จำกัด ซึ่งผลการรับรองมาตรฐานนั้นแสดงให้เห็นถึงความรับผิดชอบขององค์กรที่มีต่อสังคม ส่งผลในด้านความน่าเชื่อถือ ความโปร่งใสของการเฝ้าระวัง การรายงานและการลดการปล่อยปริมาณก๊าซเรือนกระจก
นอกจากนี้ยังร่วมขานนโยบายระดับชาติ ว่าเป็นองค์กรที่ให้ความร่วมมือในการลดผลกระทบการเปลี่ยนแปลงสภาพภูมิอากาศ จากการร่วมมือดังกล่าวนั้นมีส่วนช่วยให้องค์กรเพิ่มโอกาสและศักยภาพในการแข่งขัน และการขยายโอกาสทางธุรกิจไปสู่ระดับภูมิภาคและรองรับความต้องการของลูกค้าที่ปรากฏอยู่ในตลาดที่หลากหลายทุกรูปแบบอีกด้วย